Stretnutie SKDP – MF SR

**Termín:**              11.01. 2023

**Miesto:**              MF SR

**Prítomní:** MF SR: Ing. Daniela Klučková

JUDr. Toško Beran

 SKDP: JUDr. Ing. Miriam Galandová

Mag. et Mgr. Branislav Kováč

JUDr. Adriana Horváthová

**Návrhy na diskusiu:**

* 78/1992 Zb. z.:
	+ zmena definície daň. poradenstva - limitovanie možnosti poskytovať daň. poradenstvo iným osobám ako daň. poradcom
	+ ak DP prestane spĺňať podmienky zápisu
	+ asistenta môže zapísať aj zamestnávateľ)
* možnosti rozšírenia činnosti daň. poradcov, napr. právo zastupovať v súdnych konaniach v daň. veciach, zvýhodnenia pri zastupovaní DP
* možnosti spolupráce s MF SR
* Skúšobný poriadok
* účasť na podujatiach SKDP/ADP
* SKDP nemá možnosť zadávať zásadné pripomienky v MPK – budeme prizývaní do rozporových konaní a na konzultácie?
* Daňová reforma

**Závery z diskusie:**

* MF SR má aj naďalej záujem stretávať sa s odborníkmi z SKDP a FR SR v rámci **spoločných odborných zasadaní komisií** s tým, že spolupráca bude neformálna (nebudeme uzatvárať žiadne memorandum), pričom každá zo zúčastnených strán bude mať 1 hlas pri rozhodovaní. Tieto stretnutia považujú za obojstranne prínosné, kedy diskusia prispieva k odbornému rastu všetkých zúčastnených.

Za MF SR bude mať hlas vždy vedúci odboru takto:

* + za DPH – Mojmír Beňo,
	+ za DzP – p. Horniaček za FO, PO, p. Kuľka za miestne dane a p. Herková za medzinárodné zdaňovanie
	+ za správu daní – p. Beran a
	+ za účtovníctvo – p. Makrovská.

Za SKDP bude mať hlas vždy vedúci dotknutej komisie.

Stretnutia sa môžu vždy zúčastniť aj ďalší kolegovia, avšak bez oprávnenia ďalšieho hlasu.

MF SR zabezpečí vždy aj účasť FS SR – rovnako s oprávnením jedného hlasu.

Dohodli sme sa, že v rámci návrhov na diskusiu budeme predkladať návrhy, ktoré si kladú za cieľ dotknúť sa väčšieho počtu daňovníkov, nie individuálne problémy. Diskutované témy budú vždy vopred odsúhlasené.

Výstupy z týchto komisií budú publikované v Spravodajcovi MF SR – pôjde o formalizovaný výstup, aj keď bez právnej záväznosti, bude len informatívneho charakteru.

* V rámci zmien na SlovLexe bola SKDP odňatá možnosť vkladať v rámci **MPK zásadné pripomienky**. Tieto môžu len povinne pripomienkujúce subjekty, čím nie sme ani nemáme záujem sa stať. Venujeme sa len oblasti pripomienkovania daňových a súvisiacich predpisov. Zo strany MF SR sme boli ubezpečení, že aj napriek tomuto budeme aj naďalej prizývaní na rozporové konania. Že pripomienku považujeme za zásadnú môžeme uviesť do odôvodnenia pripomienky.
* Otvorili sme aj otázku **definície daňového poradenstva**, v rámci čoho sme zisťovali názory MF SR na možnosť vyčlenia určitých špecifických oprávnení len daňovým poradcom, definovať, že daňový poradca je ten odborník, ktorému sú zverené určité činnosti – obdobne ako majú napr. advokáti jedinečné postavenie na trhu poskytovania právnych služieb.

Informovali sme MF SR, že aktuálne je na trhu nedostatok záujemcov o profesiu daňového poradcu alebo asistenta daňového poradcu. Dokonca na Národohospodárskej fakulte EU BA bol zrušený odbor daňovníctvo.

Upozornili sme ich, že v rámci EÚ je úmysel napr. prísnejšie regulovať poskytovanie daňového poradenstva, resp. agresívneho daňového plánovania a vyhýbanie sa daňovým povinnostiam – pod pracovným názvom [SAFE](https://taxadviserseurope.org/new_ahgency/wp-content/uploads/2022/10/CFE-Opinion-Statement-on-the-EU-Commission-SAFE-Proposal-Public-Consultation.pdf). SR už dnes spolu s Rakúskom, Nemeckom a ČR patrí medzi krajiny s prísnou reguláciou.

MF SR nás informovalo o iniciatíve účtovníkov spred cca 4-5 rokov o reguláciu povolania s tým, že upriamilo našu pozornosť na skutočnosť, že by pravdepodobne videli priestor na rozsiahlejšie úpravy v rámci implementácie pripravovanej európskej právnej úpravy [SAFE](https://taxadviserseurope.org/new_ahgency/wp-content/uploads/2022/10/CFE-Opinion-Statement-on-the-EU-Commission-SAFE-Proposal-Public-Consultation.pdf), ktorá by mala regulovať nekalé praktiky pri poskytovaní daňového poradenstva. Mali by sme si dovtedy zadefinovať akú pozíciu by sme ako SKDP zaujali. MF by sa pravdepodobne nebránilo obmedzeniu počtu účtovníkov a otvoreniu povolania daňového poradcu širšej verejnosti. Budúce návrhy odporúčali podložiť analýzami z iných krajín.

Rovnako pre cca 2 rokmi MS SR začalo vyvíjať aktivity smerujúce k regulácií živnosti – účtovníctvo. Zatiaľ bez konkrétnych zmien.

* V otázke modernizácie **Skúšobného poriadku SKDP** sme sa dohodli, že MF SR pošleme návrh novelizácie.
* Informovali sme zástupcov MF SR, že v prípade záujmu im vieme poskytnúť priestor na prezentovanie svojich názorov (aj odlišných) v rámci **Bulletinu SKDP**.
* MF SR preverí, aké má postavenie diskusia prebiehajúca v rámci **Spoločnej komunikačnej platformy k medzinárodnému zdaňovaniu.**
* Otvorili sme aj otázku účasti zástupcov **MF SR na vzdelávacích podujatiach SKDP** – napr. metodických dňoch. Boli sme ubezpečení, že sa podujatí radi zúčastnia a zároveň sa ospravedlnili za decembrovú neúčasť, ktorá bola spôsobená najmä posunom legislatívneho procesu na december, kedy museli byť k dispozícií v prípadoch potreby spracovania neočakávaných návrhov či zmien. Zároveň nás informovali, že obvykle je pre nich problém zabezpečiť účasť na podujatiach v rámci októbra, novembra a decembra kedy spravidla prebieha schvaľovanie ich predpisov v parlamente. Ideálny čas pre účasť je pre nich apríl, máj. Pozvánky na podujatia budeme aj naďalej posielať p. Klučkovej.
* V rámci **novelizácie zákona 78/1992 Zb.** MF SR eviduje potrebu aktualizácie daňového tajomstva a my sme ich požiadali o zmeny:
	+ zavedenie možnosti zápisu zmien asistentov zamestnávateľmi
	+ zavedenie možnosti vyčiarknutia DP PO ak prestane spĺňať zákonom predpísané náležitosti a
	+ v rámci nepriamej novelizácie zákona novelizovať aj Správny súdny poriadok – zaviesť možnosť zastupovania klientov daňovými poradcami na súdoch. MF SR túto novelizáciu podmienilo predchádzajúcim prerokovaním so SAK.
* MF SR nás informovalo **o pripravovaných legislatívnych zmenách**:
	+ 2-3 transpozície týkajúce sa DzP, DPH, štatutárneho auditu a účtovníctva,
	+ Nálezu ÚS týkajúceho sa služobných pomerov príslušníkov FS SR
* Ohľadom príprav daňovej reformy sme boli informovaní, že aktuálne žiadna reforma, ani pokračovanie naznačenej nie sú aktuálne a zo strany MF SR ani nie je v najbližšej dobe záujem na jej príprave. Tieto iniciatívy budú ponechané na nové vedenie MF SR. Každopádne však majú množstvo tipov čo by sa dalo v daňových predpisoch vylepšiť. V tomto smere sme vyjadrili konštatovanie, je na škodu podnikateľského prostredia keď je verejný záujem zamieňaný za krátkodobý výtvor.

**Záver:**

Tešíme sa ďalšiu spoločnú spoluprácu, pripravenosť na ktorú deklarovali obe zúčastnené strany.